《倦寻芳•饮合涧桥酒楼，同诸虎男暨及门张台柱》
清代·沈谦

寺桥压雨，峰馆凌空，宛转相属。处处褰帘，一带小溪如玉。

幽恨处随流水去，离魂偏遇游丝触。爱村姬，任银瓶笑指，芳名原熟。

痛往事、存亡荣落，处意欢娱，此际能续。人到中年，怕听断肠新曲。

兴过难留头上黑，愁来且尽杯中绿。记岩西，抱花眠，夜深烧烛。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。